Φιλαθλητικός Ο.Α. Ζωγράφου

Ο Φιλαθλητικός Όμιλος Αθλητικός Ζωγράφου είναι ελληνικό αθλητικό σωματείο που δραστηριοποιείται στην περιοχή του Ζωγράφου, στο Νομό Αττικής, όπου και βρίσκεται η έδρα του, το Κλειστό Γυμναστήριο Ζωγράφου. Επίσημο έτος ίδρυσής του είναι το 1986 και χρώματά του το κόκκινο και το λευκό. Ο σύλλογος διατηρεί τμήματα καλαθοσφαίρισης ανδρών και γυναικών, καθώς και υποδομών σε όλες τις βαθμίδες.

 Ο Φιλαθλητικός Ο.Α. ξεκίνησε ως ομάδα της γειτονιάς του Παλαιού Ζωγράφου, κάνοντας προπονήσεις και δίνοντας αγώνες στο ανοικτό γήπεδο Σωτήρης Πέτρουλας της περιοχής. Κατά την αγωνιστική περίοδο 2006-07 ο Φιλαθλητικός αναδείχθηκε Πρωταθλητής της Α' Κατηγορίας Ανδρών της Ε.Σ.Κ.Α. κερδίζοντας, παράλληλα, το δικαίωμα ανόδου στα εθνικά πρωταθλήματα.Κατά την παρθενική του περίοδο στη Γ' Εθνική Κατηγορία, 2007-08 ο σύλλογος ολοκλήρωσε τις υποχρεώσεις του στην 6η θέση της τελικής βαθμολογικής κατάταξης, παραμένοντας με άνεση στην κατηγορία. Την επόμενη χρονιά, 2008-09 τερμάτισε τελευταίος με μόλις 4 νίκες στο ενεργητικό του, με αποτέλεσμα να υποβιβαστεί.Η παραμονή του συλλόγου στο Πρωτάθλημα της Ε.Σ.Κ.Α. ήταν βραχύβια αυτή τη φορά, εφόσον εξασφάλισε μαθηματικά την άνοδό του, τέσσερις αγωνιστικές πριν το τέλος του πρωταθλήματος της περιόδου 2009-10. Το πέρας της περιόδου βρήκε το Φιλαθλητικό επιπλέον και στην κορυφή της βαθμολογίας.Πετυχαίνοντας 24 νίκες και 2 ήττες, ο Φιλαθλητικός αναδείχθηκε Πρωταθλητής του 2ου Ομίλου Νότου για την περίοδο 2010-11, λαμβάνοντας το εισιτήριο ανόδου στη Β' Εθνική Κατηγορία. Η ανοδική τροχιά της ομάδας δεν διακόπηκε ούτε την περίοδο 2011-12, οπότε και η ομάδα κατέκτησε τη 2η θέση της τελικής βαθμολογικής κατάταξης. Στο θεσμό του Κυπέλλου Ελλάδος αποκλείστηκε κατόπιν ήττας από τον Πανιώνιο με σκορ 71-89 στην 1η Αγωνιστική της Β' Φάσης.Την επόμενη χρονιά, 2012-13, η ομάδα του Ζωγράφου έλαβε πλέον μέρος στο Πρωτάθλημα της Α2 Εθνικής Κατηγορίας, ολοκληρώνοντας τις αγωνιστικές του υποχρεώσεις στην 3η θέση του βαθμολογικού πίνακα. Σε ό,τι αφορά το Κύπελλο, έλαβε μέρος σε δύο αγώνες, γνωρίζοντας τον αποκλεισμό στην 1η Αγωνιστική της Β' Φάσης, όπου και ηττήθηκε με σκορ 70-83 από τον Άρη Θεσσαλονίκης. Γιάννης Αντετοκούνμπο Θανάσης Αντετοκούνμπο Νίκος Γκίκας Χρήστος Σαλούστρος Δημήτρης Τσαρουχάς Κατά την τρέχουσα αγωνιστική περίοδο, 2013-14, ο Φιλαθλητικός Ο.Α. Ζωγράφου διαγωνίστηκε στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Έχοντας συγκεντρώσει 10 νίκες και 16 ήττες, κατέλαβε τη 12η θέση της τελικής βαθμολογίας με αποτέλεσμα να υποβιβαστεί.Στα πλαίσια του θεσμού του Κυπέλλου Ελλάδος, ο Φιλαθλητικός έλαβε μέρος σε δύο αγώνες, γνωρίζοντας τον αποκλεισμό στην 1η Αγωνιστική της Β' Φάσης, όπου και ηττήθηκε με σκορ 77-67 από την Α.Ε. Ψυχικού. Το συγκεκριμένο παιχνίδι σημαδεύτηκε δε από βίαια επεισόδια.Έδρα του συλλόγου είναι το Κλειστό Γυμναστήριο Ζωγράφου. Πρόεδρος του διοικητικού συμβουλίου είναι ο Γιώργος Πιπιλιάγκας. Καθήκοντα προπονητή διατηρεί για περισσότερο από μία δεκαετία ο Τάκης Ζήβας με συνεργάτη το Γιάννη Μάνο. Το ρόστερ του Φιλαθλητικού για την αγωνιστική περίοδο 2013-14 συνθέτουν οι παρακάτω αθλητές: Ίδρυση και πρώτα χρόνια Το γυναικείο τμήμα καλαθοσφαίρισης του Φιλαθλητικού Ζωγράφου δημιουργήθηκε στο δεύτερο μισό της δεκαετίας του 1990, αποτελώντας ουσιαστικά συνέχεια του γυναικείου συγκροτήματος του Ηλυσιακού. Όταν το τελευταίο διαλύθηκε, ο παράγοντας της τότε ομάδας, Γιάννης Φράγκος, δημιούργησε το γυναικείο τμήμα του Φιλαθλητικού χρησιμοποιώντας ως πυρήνα μερικές από τις αθλήτριες της ομάδας Κορασίδων του Ηλυσιακού. Πρώτος προπονητής της ομάδας ήταν ο κ. Τριανταφύλλου. Στα τέλη της δεκαετίας του 1990 το τμήμα συμμετείχε στο Πρωτάθλημα της Β' Κατηγορίας Γυναικών της Ε.Σ.Κ. Αττικής, κατακτώντας το Πρωτάθλημα της Κατηγορίας το 2000. Άνοδος στις Εθνικές Κατηγορίες Κατά την αγωνιστική περίοδο 2002-03 ο Φιλαθλητικός αναδείχθηκε Πρωταθλητής της Α' Κατηγορίας Γυναικών της Ε.Σ.Κ.Α. κερδίζοντας, παράλληλα, το δικαίωμα ανόδου στα εθνικά πρωταθλήματα.Κατά την αγωνιστική περίοδο 2003-04 διαγωνίστηκε στο Πρωτάθλημα της Α2 Εθνικής Κατηγορίας, καταλαμβάνοντας την 5η θέση στον Όμιλο Νότου. Την επόμενη χρονιά, 2004-05, πάντα στην ίδια κατηγορία και όμιλο, τερμάτισε στην 10η θέση με αποτέλεσμα να υποβιβαστεί στα τοπικά πρωταθλήματα όπου και αγωνίζεται μέχρι σήμερα. Στη διάρκεια της πορείας του Φιλαθλητικού στα Εθνικά Πρωταθλήματα καθήκοντα πρώτου προπονητή διατηρούσε ο Πρόδρος Μωυσιάδης, ο οποίος αποχώρησε από την τεχνική ηγεσία του τμήματος μετά τον υποβιβασμό του στα τοπικά πρωταθλήματα. Ακολούθως τη θέση ανέλαβε ο Τζανής Αδάμ.Στα τέλη της επόμενης περιόδου 2005-06, ο Χρήστος Σερβενές αντικατέστησε τον Αδάμ, ενώ η ομάδα είχε υποβιβαστεί από την Α' στη Β' κατηγορία Γυναικών της Ε.Σ.Κ. Αττικής. Μακρά παραμονή στη Β' Κατηγορία της Ε.Σ.Κ. Αττικής Την αγωνιστική περίοδο 2006-07 η ομάδα του Ζωγράφου δήλωσε συμμετοχή στο Πρωτάθλημα της Β' Κατηγορίας Γυναικών της Ε.Σ.Κ. Αττικής διεκδικώντας την άνοδο απέναντι σε 14 ομάδες. Ο απολογισμός της χρονιάς ήταν 11 νίκες και 13 ήττες (μια ομάδα αποχώρησε) ο οποίος σήμαινε την κατάληψη της 7ης θέσης της τελικής κατάταξης και την παραμονή της ομάδας στο ίδιο επίπεδο. Την επόμενη χρονιά, 2007-08, ο Φιλαθλητικός συγκέντρωσε μέχρι την ολοκλήρωση των αγωνιστικών του υποχρεώσεων 10 νίκες και 16 ήττες, αποτέλεσμα που τον κατέταξε στη 10η θέση του τελικού βαθμολογικού πίνακα, πάνω από τη ζώνη του υποβιβασμού. Την περίοδο 2008-09 η ομάδα πέτυχε τον ίδιο αριθμό νικηφόρων αποτελεσμάτων τερματίζοντας αυτή τη φορά στην 9η θέση της τελικής βαθμολογίας. Στην πράξη ισοβάθμισε με τον Παπάγου, ωστόσο τοποθετήθηκε υψηλότερα από αυτόν χάρις στα μεταξύ τους αποτελέσματα. Έχοντας παραμείνει στη Β' Κατηγορία και για την επόμενη χρονιά, 2009-10, ο Φιλαθλητικός κλήθηκε να αντιμετωπίσει λόγω αναδιάρθρωσης των τοπικών πρωταθλημάτων 11 αντιπάλους. Πετυχαίνοντας 5 νίκες σε 22 αγώνες τοποθετήθηκε στην 9η θέση του τελικού βαθμολογικού πίνακα, ανανεώνοντας την παρουσία του στο ίδιο επίπεδο για το επόμενο φθινόπωρο.Τη χρονιά 2010-11 η ομάδα του Ζωγράφου βελτίωσε την απόδοσή της διεκδικώντας τη συμμετοχή της στα Play-offs ανόδου. Στο τέλος του Πρωταθλήματος την άνοιξη είχε συγκεντρώσει 11 νίκες και 11 ήττες. Η κατάληψη της 6ης θέσης δεν επέτρεψε την πραγματοποίηση του στόχου των Play-offs, ωστόσο παρέμεινε με περισσότερη άνεση στη Β' Κατηγορία. Την επόμενη περίοδο, 2011-12, ολοκλήρωσε τις αγωνιστικές της υποχρεώσεις στην 7η θέση της κατάταξης, έχοντας απολογισμό 13 νίκες και 9 ήττες. Σύντομη άνοδος στην Α' Κατηγορία Την αγωνιστική περίοδο 2012-13, πάντα στα πλαίσια της Β' Κατηγορίας, ο σύλλογος συγκέντρωσε 17 νίκες και 5 ήττες, τερματίζοντας στην 3η θέση του βαθμολογικού πίνακα της κανονικής περιόδου. Ακολούθησε διαδικασία Play-offs στα οποία η ομάδα του Ζωγράφου κλήθηκε να αντιμετωπίσει τις Αμαζόνες Νέας Ερυθραίας σε σειρά αγώνων που θα κρινόταν στις τρεις νίκες. Επειδή μεταφέρονταν τα αποτελέσματα της κανονικής περιόδου, ο Φιλαθλητικός προηγούνταν ήδη 2-0 στα μεταξύ τους παιχνίδια. Εν τέλει πέτυχε και τρίτη νίκη με σκορ 56-53, εξασφαλίζοντας την άνοδο στην Α' Κατηγορία.Την επόμενη χρονιά, 2013-14, ο Φιλαθλητικός διαγωνίστηκε στο Πρωτάθλημα της Α' Κατηγορίας το οποίο διεκδίκησαν 12 σύλλογοι. Έχοντας συγκεντρώσει 3 νίκες και 19 ήττες στη διάρκεια της κανονικής περιόδου, ο σύλλογος κατέλαβε τη 12η και τελευταία θέση της τελικής βαθμολογίας με αποτέλεσμα να υποβιβαστεί. Η αθλήτρια του συλλόγου Πέπη Βελάνα αναδείχθηκε 4η καλύτερη σκόρερ του Πρωταθλήματος έχοντας συλλέξει 321 σε αριθμό. Από την πλευρά της η Μαρία Γκόλια βρέθηκε στην 4η θέση του στατιστικού πίνακα με τις αθλήτριες που σημείωσαν τα περισσότερα τρίποντα, 30 σε αριθμό. Παράλληλα η ομάδα του Ζωγράφου συμμετείχε στο Κύπελλο Γυναικών της Ένωσης, γνωρίζοντας τον αποκλεισμό στην 1η Αγωνιστική της Α' Φάσης, όταν ηττήθηκε από την Άρη Πετρούπολης με σκορ 49-61. Τον Ιούνιο του 2014 ο προπονητής Νίκος Διώχνος αποχώρησε από την ομάδα μετά από τρία χρόνια. Κατά την τρέχουσα αγωνιστική περίοδο, 2014-15, ο Φιλαθλητικός Ο.Α. Ζωγράφου έλαβε μέρος στο Πρωτάθλημα της Β' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο με μόλις 2 νίκες σε 22 αγώνες καταλαμβάνοντας τη 12η και τελευταία θέση της τελικής βαθμολογίας με αποτέλεσμα να υποβιβαστεί.Έδρα του συλλόγου είναι το Κλειστό Γυμναστήριο Γουδιού. Πρόεδρος του διοικητικού συμβουλίου είναι ο Γιώργος Πιπιλιάγκας και υπεύθυνος του τμήματος ο Σάκης Σπυρόπουλος. Το έμβλημα του συλλόγου έχει εξελιχθεί με το πέρασμα του χρόνου. Φιλαθλητικός Ο.Α. Ζωγράφου, επίσημος ιστότοπος. Φιλαθλητικός Ο.Α. Ζωγράφου, επίσημο ιστολόγιο του τμήματος γυναικείας καλαθοσφαίρισης.